
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Kisunla 350 mg koncentratas infuziniam tirpalui

Donanemabas

Paraiškos numeris STV-278


1. BENDROJI DALIS

	1.1
	Pareiškėjas/ pareiškėjo atstovas
	UAB Eli Lilly Lietuva

	1.2
	Vaistinio preparato registracijos data 

	2025 m. rugsėjo 24 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date. Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Kisunla skirtas gydyti suaugusius pacientus, kuriems kliniškai diagnozuotas lengvas kognityvinis sutrikimas ir lengva demencija dėl Alzheimerio ligos (ankstyvoji Alzheimerio liga), kurie nėra apolipoproteino ε4 (ApoE4) nešiotojai arba yra heterozigotai su patvirtinta amiloido patologija

F00 – Demencija sergant Alzheimerio liga
G30 – Alzheimerio liga


	1.7
	Teikiamos skyrimo sąlygos 
	Neteikiama


	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Alzheimerio liga (AL) yra progresuojanti neurodegeneracinė liga, kuriai būdingas progresuojantis atminties praradimas, kognityvinis nuosmukis ir elgesio pokyčiai, kurie daro didelę įtaką sergančiųjų, jų globėjų ir šeimų gyvenimo kokybei. Ankstyvas Alzheimerio ligos pradžios įvykis yra β-amiloidinių plokštelių kaupimasis smegenyse, dėl kurio atsiranda būdingų smegenų pokyčių kaskados, kurių pasekmėje atsiranda neuronų disfunkcija ir ląstelių atrofija.
Sergantys asmenys patiria progresuojančius atminties, bendravimo, regos ir erdvinio suvokimo gebėjimų, samprotavimo ar problemų sprendimo, sudėtingų užduočių atlikimo, organizacinių, koordinacijos ir motorinių funkcijų sunkumus, taip pat asmenybės pokyčius, depresiją, nerimą, apatiją ir sujaudinimą.
	Šiuo metu remiantis Europos gairėmis išskiriamos kelios AL stadijos:
· Subjektyvinis pažinimo funkcijų blogėjimas (angl. SCD)
· Lengvas kognityvinis sutrikimas dėl Alzheimerio ligos (angl. MCI, prodrominė AL)
· Alzheimerio demencija
· Lengva
· Vidutinė 
· Sunki
	Ankstyvosiose Alzheimerio ligos stadijose sunku diagnozuoti ligą remiantis vien klinikiniu įvertinimu, todėl yra didelė vėlyvos ir klaidingos diagnozės tikimybė. Tačiau savalaikė ir tiksli diagnozė yra labai svarbi norint optimizuoti pacientų rezultatus. Nustatyta, kad vaizdinių tyrimų (pvz., pozitronų emisijos tomografijos [PET]) ir smegenų skysčio biožymenų, skirtų Alzheimerio ligai, plėtra pagerina diagnostinį pasitikėjimą ir taip padeda nustatyti asmenis, kuriems gali būti naudinga ankstyva intervencija. Amiloidinis PET rodo regioninį β-amiloidinių plokštelių pasiskirstymą smegenyse ir gali diagnozuoti Alzheimerio ligą labai jautriai ir specifiškai. Pranešta, kad amiloidinio PET naudojimas ankstyvosiose Alzheimerio ligos stadijose yra susijęs su geresniu diagnostiniu pasitikėjimu ir gali lemti teigiamus ligos valdymo pokyčius. Naudojant smegenų skysčio biožymenis, nustatytas didelis atitikimas tarp amiloido beta (Aβ) Aβ42/Aβ40 santykio sumažėjimo ir Aβ vizualizavimo PET tyrimu, o tai suteikia dar vieną būdą diagnozuoti pacientus, sergančius Aβ patologija. Kraujo biožymenų tyrimai taip pat yra besivystanti Alzheimerio ligos diagnostikos sritis.
	Donanemabas yra pirmojo tipo gama imunoglobulino (IgG1) monokloninis antikūnas, kuriam būdingas didelis afinitetas modifikuotai, sutrumpėjusį N galą turinčiai beta amiloido formai (N3pE Aβ). Mažas N3pE Aβ kiekis yra galvos smegenų amiloido plokštelėse ir jo neaptinkama plazmoje ar smegenų skystyje. Donanemabas prisijungia prie N3pE Aβ ir padeda pašalinti plokšteles mikroglijos veikiamos fagocitozės būdu.
	Šiuo metu Lietuvoje yra taikomas tik simptominis AL gydymas, kuris reglamentuojamas Lietuvos Respublikos Sveikatos apsaugos ministro 2000 m. liepos 4 d. įsakymu Nr. Nr. 382 “Dėl Alzheimerio ligos diagnozavimo ir gydymo metodų bei Alzheimerio ligos diagnostinių kriterijų patvirtinimo“. Ligą modifikuojantis gydymas Lietuvoje netaikomas, todėl placebas laikomas tinkamu palyginamuoju gydymu.
	Donanemabas yra vienas iš dviejų Europos sąjungoje registruotų biologinių vaistinių preparatų skirtų Alzheimerio ligai gydyti. Įrašius šį vaistinį preparatą į kompensavimo sąrašus būtų formuojama nauja Alzheimerio ligos gydymo ligą modifikuojančiais vaistais praktika.

Tiesioginis palyginimas
	Donanemabo palyginamasis veiksmingumas grindžiamas vieninteliu trečios fazės klinikiniu tyrimu TRAILBLAZER-ALZ2, kuriame dalyvavo pacientai, sergantys ankstyva simptomine Alzheimerio liga. TRAILBLAZER-ALZ2 buvo daugiacentris, atsitiktinių imčių, dvigubai maskuotas, placebu kontroliuojamas, 18 mėnesių trukmės tyrimas, atliktas 277 medicinos tyrimų centruose / aštuoniose ligoninėse. Pagrindinis TRAILBLAZER-ALZ2 tyrimo tikslas buvo įvertinti donanemabo poveikį ligos progresavimui (t. y. kognityvinio ir funkcinio nuosmukio progresavimui), palyginus su placebu. 
	Šiame klinikiniame tyrime pirminė pagrindinė vertinamoji baigti buvo Integruotos Alzheimerio ligos vertinimo skalės (angl. Integrated Alzheimer's Disease Rating Scale, iADRS) balų santykinis pokytis nuo pradinio lygio iki 76 savaičių mažo/vidutinio Tau (angl.  tubulin associated unit) populiacijoje arba kombinuotoje (mažo/vidutinio ir didelio Tau) populiacijoje (t. y. bendroje populiacijoje arba mažo ir vidutinio tau genotipo populiacijoje) ir turėjo parodyti apskaičiuotą ligos progresavimo sulėtėjimą. Pagal statistinį planą 20 proc. ar didesnis klinikinis progresavimo sulėtėjimas buvo laikomas kliniškai reikšmingu.
	Svarbiausios antrinės vertinamosios baigtys, įtrauktos į daugybinio testavimo schemą, skirtą kontroliuoti I tipo tyrimo paklaidą apėmė CDR-SB skalės pokytį nuo pradinio lygio iki 76 savaitės, skirtą pažinimui ir funkcijai įvertinti, ADAS-Cog13 skalės pokytį, skirtą pažinimo sritims, kurios dažniausiai yra sutrikusios sergant AD, įvertinti, ir ADCS-iADL skalės pokytį, skirtą dalyvių kompetencijai atlikti IADL. Ligos progresavimo sulėtėjimo procentas buvo apskaičiuotas kaip mažiausių kvadratų įverčiai, rodantys skirtumus, palyginti su pradiniu lygiu, tarp gydymo grupių 76 savaitę, padalyti iš mažiausių kvadratų įverčių (angl. LSM), rodančių vidutinį pokytį, palyginti su pradiniu lygiu placebo grupėje. Rezultatų nuoseklumui įrodyti buvo taikyti keli statistiniai metodai. Dauguma klinikinių rezultatų, išskyrus CDR-SB, daugiausia buvo analizuojami naudojant natūralaus kubinio splaino su 2 laisvės laipsniais (NCS2) metodą. 
	TRAILBLAZER-ALZ2 tyrime pacientų pradiniai demografiniai duomenys ir ligos charakteristikos atspindėjo numatytą bendrą ligos populiaciją. Atsitiktinės atrankos būdu pacientai buvo suskirstyti į dvi tyrimo grupes: donanemabo (dozuojant po 700 mg pirmąsias 3 dozes ir 1400 mg vėliau) arba placebo, kuris buvo leidžiamas į veną kas 4 savaites iki 76 savaičių. Jei amiloidinių plokštelių dydis (vertinant 24 ir 52 savaitėmis) buvo mažesnis nei 11 centiloidų bet kurio vieno PET tyrimo metu arba mažesnis nei 25, bet didesnis arba lygus 11 centiloidų dviejų iš eilės atliktų PET tyrimų metu (TRAILBLAZER-ALZ ribinės vertės 9), donanemabas buvo pakeistas placebu maskuotos procedūros metu. Visų pirminės, antrinių ir žvalgomųjų baigčių įvertinimai buvo kontroliuojami pagal daugybiškumą (lyginama su numatyta SAP riba) bent vienoje populiacijoje, išskyrus MMSE, vMRI matavimus ir saugumo vertinimus. Iš 24 nustatytų rezultatų 23 buvo statistiškai reikšmingi.
	Detaliai įvertinus pateiktus klinikinio tyrimo TRAILBLAZER-ALZ2 rezultatus nustatyta, kad remiantis vertinimo skalėmis iADAS-Cog (Integruotos Alzheimerio ligos vertinimo kognityvinė subskalė ) ir CDR-SB (klinikinė demencijos vertinimo skalė) gydant donanemabu pacientus, sergančius ankstyva simptomine AL stadija (t.y. lengvu kognityviniu sutrikimu ir lengva AL demencijos), pasiektas statistiškai reikšmingas skirtumas, kuris rodo gydymo donanemabu poveikį palyginus su placebu. Tačiau, neaišku, ar nustatytas skaitinės balų išraiškos skirtumas tarp donanemabo ir placebo grupių, vertinant kognityvinę funkciją ir demencijos sunkumą nuo gydymo pradžios iki 76 savaitės, yra kliniškai reikšmingas.
	Bendrai po 76 savaičių gydymo balų skirtumai yra gerokai mažesni už laikomą klinikinėje praktikoje minimalų kliniškai reikšmingą skirtumą vertinant pagal skalių balus. Pavyzdžiui, CDR-SB skalės kliniškai reikšmingu pokyčiu, remiantis „anchor“ metodais, paprastai laikomas ≥1 balas lengvų kognityvinių sutrikimų stadijoje (angl. Mild Cognitive Impairment, MCI) ir ≥ 2 balais demencijos lengva AD demencijos. 
	Remiantis TRAILBLAZER-ALZ2  tyrimo rezultatais, CDR-SB balų skirtumas nuo gydymo pradžios iki 76 savaitės buvo -0,67 (95 proc. PI: -0,92;-0,43) donanemabo naudai vertinant bendroje pacientų populiacijoje. Vertinant absoliučius skirtumus pagal iADRS skalę, pacientų su didelėmis Tau sankaupomis, balų skirtumai tarp donanemabo ir placebo grupių pacientų buvo ne tik kliniškai, bet ir statistiškai nereikšmingi.
· Įvertinus saugumo duomenis, nustatyta, kad vartojant donanemabo, dažniau nei vartojant placebo, gali pasitaikyti potencialiai sunkių nepageidaujamų reiškinių, tokių kaip su amiloidu susiję vaizdinių tyrimų pakitimai (angl., Amyloid-Related Imaging Abnormalities ARIA), pasireiškiantys kaip vazogeninė edema (ARIA E) ar mikrohemoragijos (ARIA H). Didesnė ARIA E ir ARIA H atsiradimo rizika yra pacientams, turintiems APOE  ε 4 alelį, ypač homozigotams, taip pat asmenims, kuriems prieš pradedant tyrimą nustatytas daug smegenų mikrohemoragijų vietų, tikriausiai atspindinčių amiloidinę angiopatiją.
	Apibendrinant, TRAILBLAZER-ALZ2 tyrimo klinikinių duomenys parodė, kad donanemabo sukuriama klinikinė nauda pakankamai neapibrėžta, nes gydymas donanemabu galimai turi nedidelį poveikio demencijos sulėtėjimui ir atminties bei mąstymo gebėjimų išlaikymui, nors gali šiek tiek pagerinti sudėtingesnių kasdieninių užduočių vykdymą pacientams, sergantiems ankstyva simptomine AL stadija. Šiuo metu trūksta ilgalaikio gydymo donanemabu veiksmingumo duomenų, kurie galėtų patvirtinti AL progresavimo sulėtėjimo tendenciją po 18 gydymo mėnesių ir pademonstruotų kliniškai reikšmingus pokyčius gydant pacientus su ankstyva AL. Vis dėl to atsižvelgiant į statistiškai reikšmingą skirtumą tarp palyginamųjų gydymų pagal pirminės ir antrinių baigčių rezultatus, donanemabo veiksmingumas laikomas didesnis palyginus su įprasta klinikine praktika.


3. EKONOMINIO VERTINIMO APIBENDRINIMAS

Klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika, atliekamas kaštų naudingumo analizės vertinimas. Į ekonominę analizę įtraukti pacientai atitinka kompensacijai teikiamas terapines indikacijas. Analizėje nagrinėjama populiacija atitinka TRAILBLAZER-ALZ 2 klinikinio tyrimo populiaciją. Ekonominėje analizėje pateiktas palyginamasis gydymas atitinka įprastą Lietuvos Respublikos klinikinę praktiką. Analizėje nagrinėjamas intervencinis gydymas – donanemabas, vartojamas intravenine infuzija kas 4 savaites. Pradinės trys dozės vartojamos po 700 mg, titruojama iki 1400 mg ketvirtos dozės. Palyginamasis gydymas – geriausia prieinama priežiūra. Dozavimas ir gydymo trukmė ekonominėje analizėje atitinka klinikiniuose įrodymuose pateiktą informaciją. Pacientai gydymą gali nutraukti ties 6 arba 12 mėn. (jei pasiekiamas amiloido klirensas). Gydymo trukmė modelyje apribojama iki 18 mėn., remiantis preparato charakteristikų santrauka ir klinikinio tyrimo duomenimis. Kaštai ir nauda diskontuoti pagal teisės aktuose nustatytus paraiškos rengimo taisyklių reikalavimus. Taikytas 3,5% diskontavimas. Analizė atlikta iš PSDF biudžeto perspektyvos, įtraukti tiesiogiai su sveikatos sistema susiję kaštai. Tai atitinka teisės aktuose nustatytus paraiškos rengimo taisyklių reikalavimus. Papildomai modelyje suteikta galimybė analizuoti socialinę perspektyvą – įtraukti pacientą prižiūrinčių asmenų gyvenimo kokybę, tai atitinka SAM įsakymu V-159 patvirtintų Paraiškos įrašyti vaistinį preparatą į kompensavimo sąrašus rengimo taisyklių 124 punktą: „Kitos, pareiškėjo nuomone, svarbios ekonominės analizės perspektyvos gali būti įtrauktos kaip papildoma informacija.“ Pagrindinio atvejo analizėje nagrinėjami tiesiogiai su sveikatos sistema susiję kaštai ir nauda pacientui. Analizėje taikoma viso gyvenimo laiko perspektyva. Pasirinkta laiko perspektyva yra tinkama. Analizėje taikomas Markovo kohortos būklių perėjimo modelis – analizės struktūra yra tinkama analizės rezultato apskaičiavimui.
Pareiškėjas vertinamas ligos progresiją modelyje taikė CDR-SB skalės pokyčio (pažinimu ir funkcija pagrįstas) metodą. modelyje pateikta galimybė gydymo poveikį vertinti ne pagal CDR-SB, o pagal iADRS. Atsižvelgiant į tai, jog iADRS skalės balo santykinis pokytis, yra klinikinio tyrimo pagrindinė vertinamoji baigtis, Tarnybos atliktoje scenarijų analizėje, papildomai nagrinėjamas scenarijus, kuriame gydymo efektyvumas vertinamas pagal iADRS skalės balo pokytį.
Pareiškėjas paraiškoje įvardina, jog taiko ligai specifinį mirtingumą iš Liang et al., 2021 publikacijos, kurioje HR AD demencijai yra 3,7 (95% CIs: 1.99, 6.88), tačiau modelyje tokio pasirinkimo nėra (pateiktas rizikos santykis atitinka Meta-analysis šaltinį). Modelyje ligai specifiniam mirtingumui įvertinti pateikti 3 šaltiniai: Office for National Statistics (ONS), Meta-analysis, NACC Analysis. Pirmuose dviejuose šaltiniuose pateikti HR yra vienodi skirtingoms ligos stadijoms, o NACC šaltinyje mirtingumo rizika skirtingose ligos stadijose yra skirtinga (tačiau skirtumas tarp HR skirtingose ligos stadijose yra mažas, Tarnybos klinikinių ekspertų nuomone, per mažas). Tarnybos ekspertai sutinka, jog mirtingumo rizika turėtų būti skirtinga skirtingoms ligos stadijoms – mažiausia lengvai AL demencijai, o didžiausia – sunkiai AL demencijai. NACC šaltinyje pateikta skirtinga mirtingumo rizika lengvai, vidutinio sunkumo ir sunkiai AL demencijai, tačiau skirtumas tarp HR lengvai ir vidutinio sunkumo rizikai yra minimalus, o sunkios AL atveju, tikėtina, per mažas, todėl tarnybos vertinimu, papildoma rizika šiame šaltinyje yra galimai nuvertinama. Tarnyba pabrėžia, jog mirtingumo įvertinimas analizėje pasižymi dideliu neapibrėžtumu, nes Pareiškėjas taikė statistinius metodus, siekdamas iš bendrosios populiacijos mirtingumo pašalinti mirtingumą dėl demencijos, po to – taikė papildomą riziką pacientų mirtingumui, siekdamas pritaikyti bendrosios populiacijos mirtingumą pacientams, sergantiems AL demencija. Tarnyba paraleliai atlieka ir kito vaistinio preparato paraiškos vertinimą, kurioje nagrinėjama ta pati kompensavimui siūloma indikacija (nagrinėjamos populiacijos iš esmės sutampa). Kito gamintojo pateiktoje paraiškoje pateikti Tarnybos klinikiniams ekspertams priimtinesni HR ligai specifiniam mirtingumui, kur mirtingumo rizika skiriasi ligai progresuojant. Atsižvelgiant į Pareiškėjo pateiktus šaltinius, Tarnyba vertina, jog Pareiškėjo pateikti šaltiniai nėra tinkami ligai specifiniam mirtingumui įvertinti, todėl Tarnyba pagrindinio atvejo analizėje taiko kito pareiškėjo pateiktą šaltinį Crowell et al., 2023 (NICE EAG base case). Pažymime, jog šiuo metu nėra ilgalaikių klinikinių įrodymų, kurie patvirtintų, jog donanemabas mažina pacientų mirtingumą ir gerina išgyenamumą, todėl ilgalaikėje perspektyvoje sugeneruojama nauda išgyvenamumui turėtų vertinti turint omenyje analizės neapibrėžtumą. Ilgalaikėje perspektyvoje sugeneruojama nauda išgyvenamumui nėra pagrįsta ilgalaikio stebėjimo klinikiniais duomenimis.
Pareiškėjas teigia, jog AL demencija sukuria didelę naštą pacientą prižiūrintiems asmenims. Pareiškėjas teigia, jog artimųjų našta didėja priklausomai nuo ligos sunkumo. Papildomai reiktų įvertinti, jog dėl paciento priežiūros, artimieji gali vėluoti į darbą, yra priversti imti laisvadienius – gali sumažėti jų produktyvumas. Dėl šių priežasčių Pareiškėjas pagrindinio atvejo analizėje taiko gyvenimo kokybės sumažėjimą pacientą prižiūrintiems asmenims. Pacientą prižiūrinčių asmenų gyvenimo kokybės įverčiai nėra laikomi tiesioginės PSDF biudžeto perspektyvos dalimi ir nėra įtraukiami į tiesioginės (PSDF biudžeto) perspektyvos analizę, todėl pagrindinio atvejo analizėje nėra įtraukiami. Scenarijus, kuriame įtraukiami pacientą prižiūrinčių asmenų gyvenimo kokybės įverčiai, nagrinėjamas scenarijų analizėje. 
Modelyje pacientų gyvenimo kokybė vertinama pagal ligos sunkumą. Taikomas Landeiro et al., 2020 šaltinis, o papildomai pateiktas alternatyvus gyvenimo kokybės įverčių šaltinis – GERAS publikacija, tačiau nurodyti tokie patys įverčiai, kaip ir pagrindinio atvejo analizėje (Landeiro et al publikacija), tai kelia dvejonių dėl šaltinio įtraukimo teisingumo. Tarnyba informuoja, jog šiuo metu negali įvertinti, ar analizėje naudojami gyvenimo kokybės įverčiai yra tinkami rezultato apskaičiavimui, nes nėra pateikta gyvenimo kokybės įverčių alternatyvios vertės. Tarnyba informuoja, jog vienu metu atliekami dviejų vaistinių preparatų vertinimai, kuriuose nagrinėjama ta pati pacientų populiacija. Kitoje pateiktoje paraiškoje pateiktas gyvenimo kokybės šaltinis taip pat iš Landeiro et al., 2020, tačiau įverčiai, naudoti analizėse, skiriasi, ypatingai sunkesnėse ligos stadijose. Tarnyba pabrėžia, jog siekiant vertinimų tęstinumo, panašumo, atkartojamumo, vienodi gyvenimo kokybės įverčiai taikomi ir Tarnybos paraleliai atliekamame vertinime kito vaistinio preparato paraiškai, skirtai tai pačiai kompensuoti siūlomai indikacijai. Taikomi vienodi gyvenimo kokybės įverčiai sveikatos būklėse, nepriklausomai nuo gaunamo gydymo.
Analizėje taikomas gyvenimo kokybės įverčių sumažėjimas dėl nepageidaujamų reiškinių.
Tarnybai nėra pilnai aišku, ar analizėje skaičiuojamas asmens sveikatos priežiūros paslaugų poreikis tikrai atitinka Lietuvos klinikinę praktiką, tačiau atsižvelgiant į tai, jog paslaugų kaštai yra pritaikyti pagal Lietuvos įkainius, vertinama, jog rezultatas gali būti interpretuotas. Asmens sveikatos priežiūros paslaugų kaštai atnaujinti pagal naujausią prieinamą informaciją.
Pareiškėjas analizėje taiko RDI (dozės intensyvumo) prielaidą. Siekiant vienodumo, atkartojamumo su Tarnybos atliktais vertinimais, konservatyvesnio analizės rezultato bei neturint duomenų apie Lietuvos pacientų RDI, Tarnyba pagrindinio atvejo analizėje taiko 100 proc. RDI.
Tarnyba įvertinus pagrindinio atvejo analizės rezultatus, nustatė, jog gydymas donanemabu nėra kaštams naudingas ir yra reikalinga bent ** proc. papildoma nuolaida.

3.1 Ekonominės analizės rezultatas

	Rezultatai

	Kaštų skirtumas
	*** eur

	Papildomi gyvenimo metai (LY)
	***

	Papildomi kokybiški gyvenimo metai (QALY)
	***

	ICER už LY
	*** eur/LY

	ICER už QALY
	*** eur/QALY

	Referencinė kaštų naudingumo vertė
	*** eur/QALY


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.


6. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☒ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

[bookmark: _Hlk190784826]Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, vadovaujantis 301.2. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei, pateikus naują ar atnaujintą PGS, kaštų naudingumas atitinka referencinę naudingumo vertę, kai vertinimo išvados atitinka Aprašo 29.1.1 ir 29.2.3 papunkčiuose numatytas sąlygas.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Donanemabas skirtas gydyti suaugusiems pacientams, kuriems yra kliniškai diagnozuotas lengvas kognityvinis sutrikimas ar nesunki demencija dėl Alzheimerio ligos (ankstyva simptominė Alzheimerio liga), kurie yra heterozigotiniai apolipoproteino E ε4 (ApoE ε4) alelio nešiotojai arba neturi ApoE ε4 alelio ir turi patvirtintą amiloido patologiją (žr. 4.4 skyrių). 

TLK- 10 AM kodai: F00, G30.

Skyrimo sąlygos
Skiriamas pacientams, kuriems yra diagnozuota ankstyva simptominė (nustatyta lengvas kognityvinis sutrikimas arba lengva demencija) Alzheimerio liga ir kurie nėra apolipoproteino ε4 (ApoE4) nešiotojai arba yra heterozigotai su patvirtinta amiloido patologija. Vartojant donanemabo būtina kas 6 mėnesius atlikti pažintinių funkcijų tyrimus ir įvertinti klinikinius simptomus. Jei pacientui išsivysto vidutinio sunkumo kognityvinis sutrikimas arba demencija, gydymą reikia nutraukti. Gydymo metu būtina laikytis preparato charakteristikų santraukoje nurodytų rekomendacijų dėl su amiloidu susijusių vaizdinių tyrimo pokyčių stebėsenos, vartojimo sustabdymo ir nutraukimo. Jei gydymo metu neatsiranda klinikinių aplinkybių, dėl kurių būtina nutraukti gydymą, gydymo donanemabu trukmė ne ilgesnė kaip 18 mėnesių.
Skiria gydytojas neurologas, teikiantis tretinio lygio paslaugas. 

____________________________



